### МОДЕЛ УГОВОРА

**О ЈАВНОЈ НАБАВЦИ ПРИРОДНOГ ГАСА ЗА ГРЕЈАЊЕ, БРОЈ ЈН 01/21**

***закључен у Аранђеловцу, дана \*\*\*\*\*\*\*\*\*\*\*\*\* између следећих уговорних страна:***

* 1. Установе СРЦ „Шумадија“, са седиштем у Аранђеловцу, Кнеза Михаила 33/ц, ПИБ: 100994344, матични број: 17814265, коју заступа в.д. директора Никола Златковић, у даљем тексту Наручилац,

и

**2.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_ бр\_\_\_\_\_\_, ПИБ \_\_\_\_\_\_\_\_\_\_\_, матични број: \_\_\_\_\_\_\_\_\_\_ (*у даљем тексту: Добављач*), кога заступа директор\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, текући рачун:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ који се води код банке\_\_\_\_\_\_\_\_\_\_\_\_\_\_\_\_\_\_\_.

***УГОВОРНЕ СТРАНЕ САГЛАСНО КОНСТАТУЈУ:***

- да је Наручилац сагласно одредбама Закона о јавним набавкама („Сл. гласник РС“, бр. 9172019), на основу позива за подношење понуда, спровео отворени поступак јавне набавке, број: 01/21, чији је предмет набавка добара - природног гаса за потребе Наручиоца.

- да је Добављач доставио самостално/заједничку/са подизвођачем *(биће преузето из понуде)* понуду путем Портала јавних набавки*,* која у потпуности одговара спецификацији из конкурсне документације, која се налази у прилогу Уговора и саставни је део Уговора;

- да је Наручилац, на основу Одлуке о додели уговора брoj: \*\*\*\*\*\*\*\* од \*\*\*\*\*\*\*\* године *(попуњава Наручилац),* доделио уговор о јавној набавци.

**ПРЕДМЕТ УГОВОРА**

**Члан 1.**

Предмет Уговора је купопродаја и сукцесивна испорука природног гаса, за потребе Установе СРЦ „Шумадија“ на локацији Кнеза Михаила 33ц/1, Аранђеловац, под условима и на начин утврђен Законом о енергетици (,,Сл. гласник РС“145/2014), Уредбом о условима за испоруку природног гаса (,,Сл. гласник РС“ бр. 47/2006, 3/2010, 48/2010, у даљем тексту: Уредба), Правилима о промени снабдевача (,,Сл. гласник РС“, бр. 65/2015) и другим прописима, као и актима Добављача.

**ВРЕДНОСТ УГОВОРА**

**Члан 2.**

Уговор ће бити реализован највише до износа процењене вредности јавне набавке која износи 2.300.000,00 динара без ПДВ-а, односно 2.760.000,00 динара са ПДВ-ом.

**Члан 3.**

Цене по којима се испоручени гас фактурише су фиксне за време трајања уговора.

Цена природног гаса по м3 износи\_\_\_\_\_\_\_\_\_\_динара, без ПДВ-а, односно \_\_\_\_\_\_\_ динара, са ПДВ-ом.

У цену су урачунати сви трошкови који могу настати приликом реализације овог уговора, односно пружања услуга која су предмет овог уговора.

Средства за реализацију овог уговора за 2021. годину обезбеђена су буџету Наручиоца за 2021. годину ("Службени гласник РС" бр. 84/2019).

Обавезе које доспевају у наредној буџетској години морају одговарати висини средстава која ће бити обезбеђена финансијским планом у наредној буџетској години.

Уговорне стране могу Анексом уговора редефинисати узајамна права и обавезе у случају да дође до измене обима извршења буџета за годину у којој се реализација врши, у супротном Уговор се може раскинути.

**НАЧИН И УСЛОВИ ПЛАЋАЊА**

**Члан 4.**

Фактурисање испоручених количина гаса врши се најмање једанпут месечно, при чему се датумом промета сматра последењи дан у месецу, осим при евентуалној промени услова испоруке у складу са Уговором и Законом.

Добављач је обавезан да фактурише испоручени гас у року од 8 (осам) дана од датума промета.

Наручилац је обавезан да преузети гас плати у року до 45 дана од датума достављања рачуна.

Уколико се последњи дан рока плаћања поклапа са нерадним даном, рок плаћања се продужава до првог наредног радног дана.

Све евентуалне рекламације рачуна, Наручилац је дужан да достави Добављачу Наручиоца у целости.

Добављач је у обавези да у рачуну наведе заводни број уговора код Наручиоца и датум закључења уговора.

Добављач је дужан да, у складу са Законом о роковима измирења новчаних обавеза у комерцијалним трансакцијама ("Сл. гласник РС" број 119/12, 68/15 и 113/17) и Правилником о начину и поступку регистровања фактура, односно других захтева за исплату, као и начина вођења и садржају централног регистра фактура ("Сл. гласник РС" број 7/18), рачун који доставља наручиоцу, пре достављања наручиоцу, региструје у централном регистру фактура у информационом систему Управе за трезор.

По исплати уговорене вредности на уговорени начин, све финансијске обавезе Наручиоца према Добављачу по основу уговора престају.

**КВАЛИТЕТ ГАСА**

**Члан 5.**

Гас који се испоручује Наручиоцу мора да испуни услове у погледу састава, доње топлотне вредности, притиска, Wobbe индекса и других својстава гаса утврђених прописима.

Гас који се испоручује Наручиоцу мора да буде такав да доњи Wobbe-ов индекс буде у границама од 42-46 MJ/m³.

Својства гаса морају бити у складу са следећим вредностима:

|  |  |  |  |
| --- | --- | --- | --- |
|  |  | метан C1 | мин. 90 молска процента |
|  |  | етан C2 | макс. 4 молска процента |
|  |  | пропан C3, бутан C4... | макс. 2 молска процента |
|  | Хемијски састав |
|  |  | азот+угљен-диоксид | макс. 5 молска процента |
|  |  | водоник-сулфид | макс. 5 mg/m³ |
|  | Садржај сумпора | сумпор из меркаптана | макс. 5,6 mg/m³ |
|  |  | сумпор укупно | макс. 20 mg/m³ |
|  | Тачка росе воде | | - 5°C ( на 40 bar g) |
|  | Доња топлотна вредност | | 33.500 + / - 1000 kJ/m³ |

Гас који је се испоручује Наручиоцу не сме да садржи чврсте нечистоће, смолу или супстанце које производе смолу и течности као што су угљоводоници, кондензати, гликоли, вода и слично.

Добављач је дужан да за сваки обрачунски период поседује извештај о квалитету гаса издат од стране акредитоване институције са назначеном топлотном вредношћу и да предметни извештај достави Наручиоцу након достављеног захтева.

Добављач је дужан да у рачуну за испоручени гас, поред испоручене количине на стандардним условима, наведе и доњу топлотну вредност испорученог гаса утврђену за обрачунски период.

**НАЧИН, РОК И МЕСТО ИЗВРШЕЊА УСЛУГА**

**Члан 6.**

Добављач гасоводом испоручује гас Наручиоцу на паритету франко Наручилац, ул. Кнеза Михаила 33ц/1, 34300 Аранђеловац.

Добављач је испоручио, а Наручилац је преузео гас одмах после проласка гаса кроз један или више мерних уређаја на месту испоруке, након чега сви ризици и одговорност прелазе на Наручиоца.

Наручилац прихвата јединствене услове Добављача о уређењу и начину преузимања мерних и мерно регулационих уређаја Наручиоца.

Добављач се обавезује да ће се према пренесеним средствима опходити у потпуности као према сопственој својини, односно да ће је одржавати, мењати, баждарити о свом трошку, без права накнаде од стране Наручиоца.

**Члан 7.**

Добављач је дужан да почне са испоруком гаса Наручиоцу одмах по закључењу уговора, под условом да Наручилац испуњава обавезе утврђене Уговором, Законом и Уредбом.

**НАЧИН УТВРЂИВАЊА КОЛИЧИНЕ ИСПОРУЧЕНОГ ГАСА**

**Члан 8.**

Количина испорученог гаса се утврђује мерењем на месту испоруке.

Уговорне стране сагласно признају мерење количине гаса, само и искључиво преко мерних уређаја који имају Уверење о испитивању издато од стране надлежног државног органа и неоштећени важећи жиг на свим прописаним местима.

Уговорне стране су сагласне да се утврђивање измерених и преузетих количина гаса врши на мерном уређају једном месечно, и то првог дана наредног месеца за претходни месец, као и при евентуалној промени услова испоруке у складу са Уговором и Законом о енергетици.

**Члан 9.**

Мерење испоручених количина гаса врши се континуирано.

Утврђивање хемијског састава и доње топлотне вредности испорученог гаса врши се узимањем узорака и њиховом хроматографском анализом.

Наручилац има право да захтева чешћу контролу квалитета од Програмом прописане динамике узимања узорака, при чему је обавезан да плати све трошкове додатне контроле, уколико се утврди да је гас био уговореног квалитета.

**Члан 10.**

Очитавање испоручених количина гаса врши се на мерном уређају примопредаје гаса између Добављача и Наручиоца у присуству оператора система (на чији је систем прикључен објекат Наручиоца) и Наручиоца, а очитана стања се евидентирају у Протоколу о примопредаји природног гаса.

Уколико представник Наручиоца не буде присутан приликом очитавања испоручених количина гаса, меродавне и обострано признате су количине које на мерном уређају протока гаса утврди оператор система на чији је систем прикључен објекат Наручиоца, при чему се чињеница да представник Наручиоца није присутан уписује у Протокол који оператор система доставља Наручиоцу на његов захтев.

Уколико је мерни уређај мерило протока без коректора или је коректор неисправан, обрачун испоручених количина гасa се врши у складу са Уредбом.

**Члан 11.**

У случају потребе, Добављач може за одређени временски период изврши привремени обрачун и паушално фактурисати потрошњу гаса без очитавања потрошње гаса, при чему се код првог наредног очитавања врши корекција према стварно утрошеним количинама.

Договор о избору начина утврђивања паушала, као и само израчунавање, врше представници Добављача и Наручилаца одмах по установљавању неопходности утврђивања паушала, односно благовремено и у писаној форми.

**Члан 12.**

Наручилац и Добављач имају право да захтевају ванредну контролу исправности мерног уређаја, уколико посумњају у његову исправност, при чему трошкове ванредне контроле сноси уговорна страна за коју се ванредном контролом установи да није била у праву.

Након извршеног испитивања мерног уређаја евентуална корекција обрачуна утрошених количина гаса врши се само за спорни обрачунски период, односно уназад до првог предходног очитавања.

**ДЕМОНТАЖА ИЛИ ЗАМЕНА МЕРНОГ УРЕЂАЈА**

**Члан 13.**

Уколико буде утврђена потреба извршења демонтаже или замене мерног уређаја испоручених количина гаса на месту испоруке, уговорне стране су сагласне да се демонтажа или замена изврше у присуству представника обе уговорне стране, о чему ће овлашћени представници Добављача и Наручилаца сачинити Радни налог о стању показаног уређаја мерила и коректора који се демонтира или монтира.

Уколико представник Наручиоца из било ког разлога не буде присутан приликом демонтаже или замене мерног уређаја, Радни налог сачињава представник Добављача, уз уписивање наведене чињенице.

Уколико се утврди да мерила на месту испоруке нису адекватна за мерење стварних протеклих количина гаса, Добављач има обавезу да у што краћем временском интервалу обезбеди монтажу адекватног мерила.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 14.**

Добављач се обавезује да на дан закључења овог уговора, а најкасније у року од 7 (седам) дана од дана закључења уговора, преда Наручиоцу банкарску гаранцију за добро извршење посла, која ће бити са клаузулама: безусловна и платива на први позив, у корист Наручиоца, у износу од 230.000,00 динара, са роком важности који је 30 (тридесет) дана дужи од уговореног рока на који је закључен овај уговор.

Ако се у року реализације уговора промене рокови за извршење уговорне обавезе, Добављач се обавезује да продужи важност средстава финансијског обезбеђења за период за колико је продужен рок извршења уговорне обавезе и ако га о томе Наручилац писмено не опомене.

**Члан 15.**

Банкарску гаранцију за добро извршење посла Наручилац ће наплатити у целости у случају да Добављач, својом кривицом, обавезе не испуни у року, обиму и квалитету како је то предвиђено Уговором.

**НЕИСПУЊАВАЊЕ ИЛИ НЕУРЕДНО ИСПУЊАВАЊЕ ОБАВЕЗА**

**Члан 16.**

У случају да једна од уговорних страна не испуњава уговорне обавезе, и тиме проузрокује штету другој уговорној страни, дужна је да штету надокнади.

**Члан 17.**

Уколико Наручилац не измирује своје уговорне обавезе, Добављач има право да обустави даљу испоруку гаса у складу са Уредбом и прописима донетим у складу са Законом о енергетици.

Обуставом испоруке из става 1. овог члана, не престаје Уговор, а у периоду обуставе испоруке, Наручилац има обавезе које се односе на приступ систему у зависности од уговорених услова испоруке гаса.

У случају обуставе испоруке гаса сходно ставу 1. овог члана, објекат Наручиоца ће бити искључен са система под условима утврђеним Уговором, Законом о енергетици, Уредбом и прописима донетим на основу Закона о енергетици.

Трошкове искључења и евентуалног поновног укључења сноси Наручилац и дужан је да их плати у складу са издатим задужењем Добављача.

**ЗАЛОЖНО ПРАВО**

**Члан 18.**

Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

**ВИША СИЛА**

**Члан 19.**

Уколико после закључења Уговора наступе околности више силе које доведу до ометања или онемогућавања извршења обавеза дефинисаних Уговором, рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у Уговору и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.

Сматраће се да је наступило дејство више силе и када дође до прекида транспорта увозног гаса, као и у случају дејства више силе на гасним објектима и инсталацијама Наручилаца.

**ПРОМЕНА ПОДАТАКА**

**Члан 20.**

Добављач је дужан да у складу са одредбом члана 77. Закона о јавним набавкама („Службени гласник РС“, бр. 124/2012, 14/15 и 68/15), без одлагања писмено обавести Наручиоца о било којој промени у вези са испуњеношћу услова из члана 77. која наступи током важења овог Уговора и да је документује на прописани начин.

**ИЗМЕНЕ ТОКОМ ТРАЈАЊА УГОВОРА**

**Члан 21.**

На основу члана 156. Закона о јавним набавкама, након закључења уговора о јавној набавци, уговорне стране могу извршити промену цене, будући да је иста везана за кретање цене нафте на светском тржишту.

**РАСКИД УГОВОРА**

**Члан 22.**

Уговорне стране су сагласне да се Уговор може раскинути у следећим случајевима:

- ако Наручилац и Добављач не извршавају своје обавезе преузете уговором,

- споразумом уговорних страна.

Отказни рок је 90 дана и почиње да тече од дана достављања писменог обавештења о раскиду у ком су уговорне стране дужне да се придржавају одредаба овог уговора.

Уговорна страна која се не буде придржавала одредби овог Уговора током трајања отказног рока дужна је да другој уговорној страни надокнади штету уколико је настала тим поводом.

**ОСТАЛЕ ОДРЕДБЕ**

**Члан 23.**

Добављач је овлашћен да Наручиоцу обустави испоруку гаса у случајевима и под условима утврђеним Уговором, Законом, Уредбом и прописима донетим на основу закона.

Наручиоцу се може обуставити испорука гаса и на његов захтев, под условима утврђеним Уговором, Законом, Уредбом и прописима донетим на основу Закона.

Трошкове обуставе испоруке гаса на сопствени захтев Наручиоца, односно искључење и поновно укључење сноси Наручилац гаса.

**Члан 24.**

Овај уговор је закључен даном потписивања обе уговорне стране и важи 12 месеци, односно до реализације уговорене вредности.

**Члан 25.**

Сва евентуална спорна питања по овом уговору, уговорне стране решаваће споразумно и мирним путем, а уколико то није могуће уговара се надлежност Привредног суда у Крагујевцу.

На односе уговорних страна настале поводом спровођења одредаба овог уговора, а који нису регулисани овим уговором, примењиваће се одредбе Закона о облигационим односима.

**Члан 26.**

Овај Уговор је сачињен у 4 (четири) истоветна примерка, од којих по 2 (два) примерка за обе уговорне стране.

**ЗА НАРУЧИОЦА ЗА ДОБАВЉАЧА**

\*\*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\*\*

Никола Златковић

***Напомена: Потребно је да понуђач попуни модел уговора на празним местима, поља са звездицама попуњава наручилац.***

***Попуњен модел уговора понуђач учитава у оквиру своје е-понуде.***

***Модел уговора није потребно потписивати и печатирати.***